
PËR NJË SHTESë NË LIGJIN NR. 7928, DATË 27.4.1995 “PËR tatimin mbi vlerën e shtuar", ndryshuar me ligjin nr.8070, datë 15.2.1996 dhe dekretet nr.1510, datë 28.6.1996 dhe nr.1515, datë 3.7.1996

Në mbështetje të nenit 28, pika 19, të ligjit nr. 7491, datë 29.4.1991 “Për dispozitat kryesore kushtetuese”, me propozimin e Këshillit të Ministrave,

Dekretoj:

Neni 1

Në ligjin nr.7928, datë 27.4.1995, me ndryshimet përkatëse, në nenin 26/2 pas fjalëve "Importim i vajgurit dhe i gazit të lëngët për popullsinë", shtohet:
"Të gjitha llojet e kazanëve e rezervuarëve, në të cilët depozitohet e ruhet gaz i lëngët i djegshëm, pajiset dhe mjetet teknologjike që shërbejnë e përdoren për mbushjen e bombolave, si dhe transportimin ose shpërndarjen e gazit të lëngët të djegshëm.
Subjektet që do të importojnë pajisjet e mësipërme, do të paraqiten në doganë një konfirmim që duhet të lëshojë Agjencia Ekzekutive e Burimeve Energjetike për Popullsinë, për përdorimin e tyre në përputhje me destinacionin e mësipërm".

Neni 2

Ky dekret hyn në fuqi menjëherë dhe i shtrin efektet nga data 1 shtator 1996.

KRYETARI I KËSHILLIT TË MINISTRAVE 		PRESIDENTI I REPUBLIKËS
Aleksandër Meksi  				Sali Berisha

Miratuar me ligjin nr.8160, datë 7.11.1996 të Kuvendit Popullor

